b'\n_START_ARTICLE_\nDanes dol jutri gor\n_START_SECTION_\nZgodba\n_START_PARAGRAPH_\nNanizanka podrobneje govori o prebivalcih stare me\xc5\xa1\xc4\x8danske hi\xc5\xa1e na Jeklenicah, blizu ceste v bli\xc5\xbenjo Avstrijo. V razko\xc5\xa1nem me\xc5\xa1\xc4\x8danskem stanovanju \xc5\xbeivi dru\xc5\xbeina Dolenc, ki jo sestavljajo Irma Dolenc, propadli direktor Stane Dolenc in edinka Anja, ki sku\xc5\xa1a delati v \xc5\xbeivljenju nekaj drugega kot njena oblasti\xc5\xbeeljna mati. Nadstropje ni\xc5\xbeje \xc5\xbeivi v najemni\xc5\xa1kem stanovanju Stanetov prijatelj iz vojske Boro \xc4\x8cap\xc4\x8devi\xc4\x8d, ki je poro\xc4\x8den z Mojco. Del spodnjega nadstropja so spremenili v \xc4\x87evabd\xc5\xbeinico, del pa v skromno stanovanjce, v katerim poleg Bora, Mojce in sina Mileta \xc5\xbeivi tudi njihova sorodnica Sladjana. Ta je \xc5\xa1tudentka, ob \xc5\xa1tudiju pa je tudi natakarica._NEWLINE_Serija Danes dol, jutri gor je pravzaprav ogledalo na\xc5\xa1im najbolj nesmiselnim predsodkom in strahovom, slepim \xc5\xbeeljam, pohlepu, po\xc5\xbeelenju in vzvi\xc5\xa1enosti. Me\xc5\xa1anica vseh teh spoznanj pa je postre\xc5\xbeena tako, da se ob njih ne razjo\xc4\x8demo, ampak kve\xc4\x8djemu do solz nasmejemo.\n_START_SECTION_\nOpisi igralcev\n_START_PARAGRAPH_\nIrma Dolenc (Desa Muck) je neprofitna \xc5\xbeupanja Jeklenic. Zaradi vplivnih prednikov se tudi sama trudi biti taka; v nanizanki igra namre\xc4\x8d najbolj negativno osebo. Ob\xc4\x8duduje Avstrijo, viha nos nad Slovenci in zani\xc4\x8duje Balkan. Njen mo\xc5\xbe ni ve\xc4\x8d bogat kot v\xc4\x8dasih, a ona to posku\xc5\xa1a prikriti na vse mo\xc5\xbene na\xc4\x8dine. \xc5\xbdivijo torej le od najemnine od Ju\xc5\xbenja\xc5\xa1ke \xc4\x8cevapd\xc5\xbeinice, ki se jo ho\xc4\x8de Irma ob prvi priliki znebiti._NEWLINE_Stane Dolenc (Janez Starina) je nekdanji direktor \xc5\xbeelezarne v kateri je kasneje dal odpoved in ves denar vlo\xc5\xbeil v delnice pivovarne Fla\xc5\xa1ko, ki je nedolgo kasneje propadla na borzi. Je primorec in po zna\xc4\x8daju copatar. V dru\xc5\xbebi se mora po navodilih Irme hvaliti, da \xc5\xbeivi od obresti, doma pa pomivati posodo, kuhati kosilo in sesati prah._NEWLINE_Anja Dolenc (Vi\xc5\xa1nja Fi\xc4\x8dor) je 24 letna mladenka, katero je mati jo je vpisala na Srednjo \xc5\xa1olo v Avstriji, zdaj pa jo ho\xc4\x8de poslati \xc5\xa1e na \xc5\xa1tudij Ekonomije na Dunaju. Toda Anjo vle\xc4\x8de drugam. Zanima jo umetnost, skrb za okolje in zdravo \xc5\xbeivljenje. Kljub nasprotovanju matere je zaljubljena v Ju\xc5\xbenjaka Mileta, ki skupaj s star\xc5\xa1i \xc5\xbeivi v \xc4\x8cevapd\xc5\xbeinici._NEWLINE_Boro \xc4\x8cap\xc4\x8devi\xc4\x87 (Franko Koro\xc5\xa1ec) je vodja majhne \xc4\x8devapd\xc5\xbeinice, skorajda brez gostov. Je glava dru\xc5\xbeine, po rodu pa je Srb. Ko je nehal slu\xc5\xbeiti v vojski JLA skupaj s Stanetom, je prav pri njemu v najem vzel prostore za ugledno restavracijo, ki se je na koncu iskazala kot navadna \xc4\x8cevapd\xc5\xbeinica. Stane in Boro sta \xc5\xbee 30 let najbolj\xc5\xa1a prijatelja. A kljub prijateljstvu se Boro sploh ne zaveda, da je Stane v istih inan\xc4\x8dnih te\xc5\xbeavah ot je on sam._NEWLINE_Mojca Er\xc5\xbeen \xc4\x8cap\xc4\x8devi\xc4\x87 (Alenka Kozolc Gregori\xc4\x8d) je Borotova \xc5\xbeena, katera je glavna delovna sila v \xc4\x8cevapd\xc5\xbeinici. Je natakarica, \xc4\x8distilka, skrbi za dru\xc5\xbeino in tako dalje. Mojca je zrasla v Kurji vasi na Jeklenicami. Dru\xc5\xbeina se ji je odrekla, zaradi neodobravanja poroke z Borotom. Ker si Boro vedno vse zasluge za delo v \xc4\x8cevapd\xc5\xbeinic pripi\xc5\xa1e sam, se Mojca ve\xc4\x8dkrat odlo\xc4\x8di, da ga zapusti, a Boro vedno zna v krizni situaciji uravnavati \xc5\xbeensko srce._NEWLINE_Sla\xc4\x91ana \xc4\x8cap\xc4\x8devi\xc4\x87 (Ana Marija Miti\xc4\x8d) je Borotova sorodnica, ki je pri\xc5\xa1la \xc5\xa1tudirati v Slovenijo. Toda ve\xc4\x8d \xc4\x8dasa kot za \xc5\xa1tudij porabi za skrb za svojo lepoto. Boro jo je zaposlil kot natakarico v \xc4\x8cevapd\xc5\xbeinici za 1000\xe2\x82\xac na mesec, ter stanovanje in hrano. Zdaj pa spi z Miletom, je \xc4\x8devap\xc4\x8di\xc4\x8de trikrat na dan, a pla\xc4\x8do je dobila le enkrat. Sla\xc4\x91ini \xc5\xbeivljenjski cilji so zapustiti zakotne Jeklenice, osvojiti svet ali pa vsaj kakega bogatega snubca._NEWLINE_Mile \xc4\x8cap\xc4\x8devi\xc4\x87 (Aleksander Rajakovi\xc4\x8d) je sin Borota in Mojce. Zelo redko pomaga v \xc4\x8cevapd\xc5\xbeinici, saj ga zanima hiter zaslu\xc5\xbeek, ki ni vedno zakonit. Zanimajo pa ga tudi lepe Slovenke \xc5\xa1e posebej Anja. Do nje \xc4\x8duti nekaj ve\xc4\x8d, saj \xc5\xa1e ni tako kot ostale podlegla njegovim \xc4\x8darom. Borotov na\xc4\x8drt je poroka med Anjo in Miletom, saj bi se tako znebil nadle\xc5\xbene najemnine Dolencev._NEWLINE_Ferdinant Blaiweis (Jure Ivanu\xc5\xa1i\xc4\x8d) je Avstrijec na za\xc4\x8dasnem delu v Sloveniji. \xc4\x8ceprav ima Slovenske prednike je na to \xc5\xbee pozabil in se do Balkancev (po njegovem mnenju med njih spadajo tudi Slovenci) obna\xc5\xa1a kot plemstvo do podlo\xc5\xbenikov. Na Balkanu so mu v\xc5\xa1e\xc4\x8d dekleta, \xc5\xa1e posebej Sla\xc4\x91a. Njo namre\xc4\x8d zanima le njegov Porsche. Irmin na\xc4\x8drt je poroka Ferdinanta in Anje, a ker je Ferdinant neroden z dekleti le ta ne uspeva najbolje._NEWLINE_Mirko Pendrek (Sa\xc5\xa1a Klan\xc4\x8dnik) je lokalni policist, ki prihaja v \xc4\x8cevpad\xc5\xbeinico nenavadno pogosto pregledovati javni red. V mladosti sta bila par z Mojco, zato si mo\xc4\x8dno \xc5\xbeeli spraviti Bora za zapahe in pridobiti ljubezen nazaj._NEWLINE_Stalni gost \xc4\x8cevapd\xc5\xbeinice je tudi Pijan\xc4\x8dek Slavko (Damir Leventi\xc4\x8d). Ker je prisoten vsaki dan so ga za\xc4\x8deli v \xc4\x8cevapd\xc5\xbeinici klicati "Slavc". Je delni invalid in dela \xc5\xa1tiri ure na dan kot telefonist. Nad \xc5\xbeeno ni pretirano navdu\xc5\xa1en, zato vsak dan pred njo zbe\xc5\xbei v \xc4\x8cevapd\xc5\xbeinico kjer ostane do pozne no\xc4\x8di. V \xc4\x8cevapd\xc5\xbeinici vsak dan pije Rakijo, katere seveda ne pla\xc4\x8da. Toda na sre\xc4\x8do to osebja ne moti preve\xc4\x8d.'